Optateret kl. 16.00, hvor politiet melder at togtrafikken igen kører Togtrafikken til og fra Aalborg sydover stod en overgang stille onsdag eftermiddag. Den tragiske årsag var en personpåkørsel mellem Aalborg og Skalborg stationer. Det fortæller vagtchef ved Nordjyllands Politi, Mogens Hougesen. - Kvinden er blevet ramt af et tog i sydgående retning ved Planetvej i Skalborg. Og det kostede hende altså livet, siger Mogens Hougesen. Planetvej bliver til Ådalen, som krydser jernbanen i form af en bro, hvor kvinden sandsynligvis er sprunget ud. Vagtchefen har ikke yderligere detaljer om kvinden, men fortæller, at politi og redningsmandskab er massivt til stede ved ulykkesstedet og arbejder på at rydde op, så togtrafikken kan genoptages for fuld kraft. - Men det kommer nok til at vare et stykke tid, siger Mogens Hougesen. Ved 16-tiden kørte togtrafikken igen, oplyser politiet.
En kvinde er blevet påkørt af et tog mellem Aalborg og Skalborg stationer. Trafikken lammet syd for Aalborg.